అంబాజీపేట మ్యారేజి బ్యాండు

అంబాజీపేట మ్యారేజి బ్యాండు 2024లో విడుదలైన తెలుగు సినిమా. వెంకటేశ్ మహా సమర్పణలో గీతా ఆర్ట్స్‌ 2, మహాయణ మోషన్ పిక్చర్స్‌, ధీరజ్‌ మొగిలినేని ఎంటర్‌టైన్‌మెంట్‌ బ్యానర్‌పై ధీరజ్ మోగిలినేని నిర్మించిన ఈ సినిమాకు దుశ్యంత్‌ కటికినేని దర్శకత్వం వహించాడు. సుహాస్, శివానీ నగరం, జగదీష్ ప్రతాప్ బండారి, గోపరాజు రమణ ప్రధాన పాత్రల్లో నటించిన ఈ సినిమా టీజర్‌ను అక్టోబరు 09న విడుదల చేసి, సినిమాను ఫిబ్రవరి 24న విడుదలైంది.
కథ
అంబాజిపేటలో ఊరులోని పెద్ద మనిషిగా చెలామ‌ణి అవుతోన్న వెంక‌ట్‌బాబు (నితిన్ ప్ర‌స‌న్న‌) దగ్గర ఊర్లో సగం మంది వెంకట్ దగ్గర అప్పులు తీసుకుని వడ్డీలు కట్టుకుంటూ బతుకుతూనే ఉంటారు. ఆ గ్రామంలో మల్లి (సుహాస్) తన కులవృత్తిని చేసుకుంటూనే మ్యారేజి బ్యాండులో పని చేస్తుంటాడు. మల్లి అక్క పద్మ (శరణ్య) అదే ఊర్లో ఉపాధ్యాయురాలిగా పని చేస్తుంటుంది. పద్మకు వెంకట్‌కు అక్రమ సంబంధం ఉందని ఊరిలో పుకార్లు నడుస్తుంటాయి. వెంకట్ చెల్లి లక్ష్మీ (శివానీ), మల్లి ఇద్దరూ ఒకరినొకరు ప్రేమించుకుంటారు. కులం, డబ్బుని చూసుకుని అహంకారంతో రెచ్చిపోయే వెంకట్ ఆత్మాభిమానంతో ఉండే మల్లి, పద్మలకు వైరం ఎలా మొదలవుతుంది? ఆ గొడవకు తోడు చెల్లెలు లక్ష్మి (శివాని నాగరం), మల్లి ప్రేమలో ఉన్న సంగతి వెంకట బాబుకు తెలుస్తుంది. ఆ తరువాత జరిగిన పరిణామాలు ఏమిటి ? చివరకు ఏమైంది? అనేదే మిగతా సినిమా కథ.

నటీనటులు
 సుహాస్ - మల్లికార్జున "మల్లి"
 శివానీ నాగారం  - లక్ష్మి
 జగదీష్ ప్రతాప్ బండారి - సంజీవ్‌
 గోపరాజు రమణ - నరసింహు
శరణ్య ప్రదీప్ - పద్మ
 నితిన్ ప్రసన్న - వెంకటబాబు 
 గాయత్రి భార్గవి - ఝాన్సీ
 కిట్టయ్య - కనకయ్య
 స్వర్ణకాంత్ - శీనుబాబు
 వినయ్ మహదేవ్ - ప్రసాద్
 దివ్య చలమలశెట్టి - లక్ష్మి స్నేహితురాలు

సాంకేతిక నిపుణులు
బ్యానర్: గీతా ఆర్ట్స్‌ 2, మహాయణ మోషన్ పిక్చర్స్‌, ధీరజ్‌ మొగిలినేని ఎంటర్‌టైన్‌మెంట్‌ 
నిర్మాత: ధీరజ్ మోగిలినేని
కథ, స్క్రీన్‌ప్లే, దర్శకత్వం:దుశ్యంత్‌ కటికినేని
సంగీతం: శేఖర్ చంద్ర
సినిమాటోగ్రఫీ: వాజిద్ బేగ్ 
 ఎడిటింగ్: కొదాటి పవన్ కల్యాణ్
సౌండ్ డిజైన‌ర్‌: నాగార్జున తాళ్లపల్లి

పాటలు

మూలాలు

వర్గం:2024 తెలుగు సినిమాలు